Diari Oficial de la Generalitat Valenciana


Sumari del DOGV 9446, del 08-10-2022 (2022/9254)

DECRET 138/2022, de 7 d'octubre, del Consell, pel qual concedeix la Distinció de la Generalitat a Juan Cruz, Luis Lozano, Daniel Matoses i Vicent Mauri.
--------------------------------------------------------------------------------------------------------------------------------------------------------

### Dades del document

Número de DOGV
:   9446

Data del DOGV
:   08-10-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/9254


Data del document
:   07-10-2022

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 138/2022, de 7 d'octubre, del Consell, pel qual concedeix la Distinció de la Generalitat a Juan Cruz, Luis Lozano, Daniel Matoses i Vicent Mauri. [2022/9254]  
El Consell, mitjançant el Decret 177/2003, de 12 de setembre, modificat pel Decret 174/2007, de 5 d'octubre, va crear la Distinció de la Generalitat per a reconéixer la labor d'aquelles persones físiques i jurídiques que, en l'exercici de la seua activitat, hagen destacat pels seus valors de convivència, humanisme, compromís amb la solidaritat i ajuda als altres.  
En 2022, la Comunitat Valenciana celebra el quaranta aniversari de l'Estatut d'Autonomia, aprovat per la Llei orgànica 5/1982, d'1 de juliol. Durant aquestes quatre dècades, la Generalitat s'ha anat consolidant com l'instrument d'autogovern dels valencians i les valencianes, al servei dels drets i les llibertats de tota la ciutadania.  
  
Aquest desenvolupament ha sigut possible gràcies a l'esforç quotidià de totes les persones que, des dels seus diferents nivells de responsabilitat, han treballat i treballen per a l'Administració autonòmica, i que han tingut en els seus òrgans de representació sindical la interlocució imprescindible per a defensar els seus drets i, al mateix temps, aconseguir la necessària coordinació entre la direcció de l'Administració i els diversos col·lectius de persones treballadores que la integren.  
  
Juan Cruz va començar la seua trajectòria sindical en 1984, en el sindicat Comissions Obreres. Entre 1987 i 1992 va assumir la responsabilitat del Sector d'Administració Autonòmica en la Federació de Serveis i Administracions Públiques de CCOO (FSAP), i des de 2004 fins a 2021 ha exercit la Secretaria General d'aquesta federació.  
  
Luis Lozano ha exercit durant 37 anys la Secretaria General de la Federació de Serveis Públics de la Unió General de Treballadors, fins a la seua jubilació, en 2021. Actualment és membre del Consell Econòmic i Social d'Espanya en representació de les organitzacions sindicals.  
  
  
Daniel Matoses va ingressar jove en la funció pública i durant 24 anys ha sigut president de la Central Sindical Independent i de Funcionaris, CSI-F, a la Comunitat Valenciana, fins a la seua jubilació, en novembre de 2019.  
  
Vicent Mauri es va afiliar en 1985 al Sindicat de Treballadors i Treballadores de l'Ensenyament del País Valencià (STEPV), sindicat en el qual ha ocupat diverses responsabilitats i del qual ha sigut membre del Secretariat Nacional i portaveu durant molts anys. Ha format part de la direcció de la Confederació Intersindical Valenciana des de la seua fundació, en 2002, i ha sigut el seu portaveu nacional fins a la seua jubilació, en novembre de 2021.  
  
Per això, en la seua qualitat de representants dels funcionaris i treballadors de l'Administració de la Generalitat, i en reconeixement als seus esforços per millorar les condicions de treball i contribuir al millor funcionament dels serveis públics, amb la deliberació prèvia del Consell, en la reunió del dia 7 d'octubre de 2022,  
  
  
DECRETE  
  
Concedir la Distinció de la Generalitat a Juan Cruz, Luis Lozano, Daniel Matoses i Vicent Mauri.  
  
València, 7 d'octubre de 2022  
  
El president de la Generalitat,  
XIMO PUIG I FERRER